《读史 其二》
清代·殷岳

人言父子亲，安知不为虎，猛兽惜其雏，步步生咻喔。

汉武好神仙，方士正旁午。志虑既回惘，谗夫耦二五。

齿牙之为猾，荼毒于楛砮。隶臣衔尊命，两官无靖土。

以子盗父兵，苟图脱罪罟。九服无逃命，望思亦何补。

作者简介：（1603—1670）明末清初直隶鸡泽人，字宗山，一字伯岩，又字伯子。明崇祯三年举人。清顺治初任江苏睢宁知县，申涵光遗书劝之归，遂辞官回乡。工诗，不喜律体，所作唯古体。与涵光、张盖并称畿南三才子。后客死福州。有《留耕草堂诗》。